b'\n_START_ARTICLE_\nIvan Nepomuk Biatz\xc3\xb3vszky\n_START_SECTION_\n\xc5\xbdivljenje in delo\n_START_PARAGRAPH_\nBiatzovsky zdravnik slova\xc5\xa1kega rodu, ki je \xc5\xbeivel v prvi polovici 19. stoletja je v Ljubljani deloval 1834-1850. Medicino je \xc5\xa1tudiral na Dunaju in tam 1830 doktoriral. Nekaj \xc4\x8dasa je slu\xc5\xbeboval je na porodni\xc5\xa1kih klinikah na Dunaju, leta 1834 pa je pri\xc5\xa1el v Ljubljano kot u\xc4\x8ditelj (t. i.\xc2\xa0\xc2\xbbVorbereitungswissenschaften\xc2\xab) za kirur\xc5\xa1ke kandidate. Obenem je prirejal splo\xc5\xa1no dostopna predavanja iz botanike. Tako je leta 1844 nasledil umrlega Hladnika kot u\xc4\x8ditelj botanike in vodja botani\xc4\x8dnega vrta. V letih 1836\xe2\x80\x931839 je bil vodja civilne bolni\xc5\xa1nice v Ljubljani. Leta 1848 se je zavzemal za ustanovitev univerze v Ljubljani in bil predlagan za profesorja botanike. Na ljubljanskem liceju je pou\xc4\x8deval botaniko do ukinitve zavoda. Leta 1850 je bil preme\xc5\xa1\xc4\x8den v Salzburg.'